Chóśebuz/Cottbus. 25. jubilej swójogo nastaśa jo swěśiło 8. maja Źěłanišćo za serbske kubłańske wuwijanje Chóśebuz (ABC). Toś ta serbska institucija jo dostała eksaktnje na tom dnju pśed 25 lětami wukaz swójogo załoženja, we amtskej nimskej rěcy swój „Einrichtungserlass“.
We zajmnem pśednosku jo wulicował Pětš Janaš wót dyrdakojskego nastaśa ABC. Wón ga jo był prědny wjednik a pótakem teke ten, kótaryž jo pósćił ABCoju swój profil. Ramik za pśednosk Pětša Janaša a druge grona jo było swěźeńske zarědowanje w dolnoserbskem internaśe pśi góźbje 25. jubileja ABC. Pśichwatali su we wjelikej licbje fachniki z kubłańskego póla ze šulow, šulskego towaristwa, serbskich institutcijow, šulskego amta a samo wót ministarstwa z Pódstupima.
szl_Latn szl_Latn